Dnevnik učenja1.  
Mali rečnik ranog obrazovanja 1.
[bookmark: _GoBack]Pročitajte dokument o Osnovama programa PVO- Godine uzleta.
Šta za vas znači – kako ga razumete- svako od sledećih objašnjenja (shvatanja, definicija)?  
Dete je
· jedinstveno, celovito, kompetentno i bogato potencijalima
· aktivni učesnik zajednica vršnjaka i odraslih (biće usmereno na odnose)
· posvećeno učenju i saznavanju
· kreativno
· biće igre

Vrtić je
· kontekstualna zajednica
· mentalni i fizički prostor zajedničkog življenja
· demokratska, inkluzivna, dostupna zajednica
· prostor kontinuiranih promena, učenja i razvoja
· mesto gde se ne odvaja briga, učenje i razvoj, tako što se naglašava  značaj odnosa, participacija deteta, holizam razvoja deteta, gradi bezbedna zajednica koja uči

Gde se nalazi vrtić?
· svuda i bilo gde- gde god dete ima priliku za situacijom u kojoj uči i saznaje

Vaspitač je:
· staratelj detetu
· saradnik porodici u vaspitanju i pružanju kvalitetnih iskustava učenja detetu
· kokonstruktor realnog programa- realnog iskustva deteta 
· analitičar i istraživač sopstvene prakse
· neko ko gradi odnose
· zastupnik ideje o ranom obrazovanju i kvalitetnim iskustvima saznavanja
· neko ko pruža podršku učenju i razvoju kroz odnose i aktivnost (delanje) deteta
· neko ko ima strategije u direktnom radu sa detetom

Kako dete uči:
· dete uči kroz odnose koji obezbeđuju dođivljaj uvaženosti i sigurnosti, a omogućuju smisleno učešće i dobrobit (osećaj da imam samokontrolu, da uživam, da sam ostvaren,sposoban, samostalan, kreativan, otvoren, fleksibilan, da imam inicijativu, da umem, da mogu da se čudim, pitam, istražim, oslonim se na druge u saznavanju, da pripadam, da sam prihvaćen i da mogu da prihvatim, da mogu da delujem i menjam, odlučujem)

U kojim situacijama dete uči:
· na igri temeljena iskustva istraživanja
· životno praktične situacije (rutine, rituali, autentične životne situacije u vrtiću i van njega)
· planirane situacije učenja 

Kako vaspitač zna da dete uči:
· prateći detetovo učešće i dobrobit, kreirajući i analizirajući  „dokumente“- priče i zapise o detetovom učešću 
· uključuje sve relevante osobe u proces planiranja, praćenja i analize (za svako dete)
· obezbeđuje podršku učenju i istraživanju u svim situacijama u kojima dete uči za svako dete
· uključuje se u horizontalnu razmenu i druge oblike profesionalnog usavršavanja
· gradi zajednicu koja uči 
· gradi i prati kvalitet odnosa

Razmišljajte:
Šta su preduslovi da bi ovakva slika bila moguća: Ko su nosioci ključnih uloga u sistemu ranog obrazovanja? Ko živi u vrtiću? Sa kim je vrtić povezan?Šta vaspitač treba da zna, veruje i ume? Šta treba da radi? Šta saradnik treba da zna,v eruje i ume?Šta treba da radi?Kako treba da izgleda vrtić?
Sumirajte svoja razmišljanja kroz ZŽN tabelu. Ovo je način da sumirate pitanja koja imate, dosadašnja znanja i da pratite svoje učenje. Započnite ovu tabelu sada, ali se vraćajte i dopunite je kada god osećate potrebu za tim- dopunite i znanja, i polje vezano za radoznalo traganje, a svakako i kolonu koja se odnosi na građenje znanja (N- šta ste dosada naučili). Ova zadnja kolona, za početak,može da se odnosi na uvide sa časa danas, a svakako će se puniti kako učimo i istražujemo.
Prva kolona- odnosi se na znanja koja imate. Ona će možda biti neupotrebljiva, ili ćete ih bitno izmeniti- ne samo u smislu unapređenja, već i u smislu vrednosnih promena u perspektivi. Zabeležite to svakako.
Možete tabelu graditi za sve pojmove, a može za jedan (ili nekoliko) koji vam je najintrigantniji. Birajte! Svi ovi pojmovi su, realno, povezani, ali učenje može da uđe na bilo koja „vrata“ koja oni u ovom momentu otvaraju. Neko želi da pođe od razumevanja deteta, neko od razumevanja učenja, vrtića…

